C 275/32
SK
Úradný vestník Európskej únie
18.7.2022
2.11.
EHSV odporúča, aby Európska komisia zároveň uprednostňovala misie a opatrenia, ktoré vytvárajú nové vysokokvalitné pracovné miesta, podniky, príjem, bohatstvo a vysokokvalitné životné podmienky pre občanov EÚ.
Medzi ne patrí udržiavanie konkurencieschopnosti európskych technologických produktov voči čoraz tvrdšej svetovej konkurencii (najmä zo strany Číny, Južnej Kórey atď.). 2.12.
Značná časť pracovných miest a bohatstva Európy pochádza z vývozu európskych technologických produktov (automobily, stroje, materiály atď.).
Ďalším dôležitým zdrojom nových pracovných miest v Európe sú mikropodniky, malé a stredné podniky, inovačné startupy, scaleupy a oblasť vysokoškolského vzdelávania. 3.
Konkrétne pripomienky 3.1.
Misia č. 1 – Adaptácia na zmenu klímy 3.1.1.
Zmena klímy je jednou z najväčších výziev pre ľudstvo v 21. storočí.
Tvorcovia politík budú musieť predvídať budúce zmeny s cieľom chrániť najviac ohrozené odvetvia a skupiny, a to aj so zreteľom na zamestnanosť.
3.1.2.
Takmer všetky opatrenia Zelenej dohody prinesú občanom EÚ zvýšenie cien elektriny, palív, výdavkov na vykurovanie domácností atď.
Toto zvýšenie cien má obzvlášť veľký vplyv na stovky miliónov ľudí v členských štátoch EÚ s nízkymi a strednými príjmami a vo všeobecnosti na zraniteľné skupiny, ktoré často tvoria občania EÚ s nízkymi príjmami.
To znamená, že všetky opatrenia Zelenej dohody majú významný sociálny vplyv a treba ich vykonávať opatrne.
Musia zvýšiť prosperitu namiesto marginalizácie tých, ktorí potrebujú pomoc, aby dokázali zvládnuť túto zmenu.
3.1.3.
Príklady nových technológií, ktoré bezpochyby zohrajú veľmi dôležitú úlohu pri znižovaní emisií CO2:
— dekarbonizácia výroby elektriny, — dekarbonizácia priemyselných odvetví produkujúcich CO2, napr. oceliarsky priemysel, cementárenský priemysel atď., — zachytávanie a ukladanie CO2 (CCS) a napríklad čistiarne odpadových vôd, — veľkokapacitné uskladňovanie elektrickej energie pri nízkych osobitných nákladoch, — elektromobilita, — inteligentné siete a vysokonapäťové energetické siete, — inteligentné mestá atď. 3.1.4.
Tieto technológie sa síce dajú ľahko uviesť na papieri, no ich zavádzanie je v praxi nepochybne obrovskou výzvou vzhľadom na rozsah, ktorý bude potrebný pre všetkých 27 členských štátov EÚ, ako aj na celom svete.
3.1.5.
Jednou z kľúčových otázok v rámci tejto celosvetovej konkurencie nových technológií bude dostupnosť veľkého počtu výskumníkov a inžinierov.
Pre Európu je to určite ohromná výzva.
V ázijských krajinách sa za posledných 20 rokov výrazne zvýšil počet študentov fyziky, informačných a komunikačných technológií a inžinierstva, zatiaľ čo v Európe tento počet viac-menej stagnuje.
Európske misie by mali nielen podporovať zvýšenie počtu týchto študentov, ale EÚ by mala podporovať zmenu od súčasného „úniku mozgov“ vysokokvalifikovaných ľudí k „prílevu mozgov“ do EÚ.
3.1.6.
EHSV dôrazne odporúča, aby Komisia určila opatrenia, ktoré by v priebehu nadchádzajúcich 20 rokov viedli v Európe k výraznému zlepšeniu základných zručností a nárastu počtu študentov fyziky, informačných a komunikačných technológií a inžinierstva, ako aj medicíny a farmakológie.
Bez tohto odborného inžinierskeho potenciálu bude Európa naďalej zaostávať vo všetkých technológiách potrebných na boj proti zmene klímy. 3.2.
Misia č. 2 – Rakovina 3.2.1.
EÚ27 zaznamenáva neustále sa zvyšujúci počet prípadov rakoviny.
Musí preto spolupracovať na zlepšení diagnostiky, terapie, prístupu k personalizovanej medicíne, liečby a prevencie, ako už bolo zdôraznené v stanovisku EHSV na tému Európsky plán na boj proti rakovine z júna 2021 (4).
EHSV z tohto dôvodu víta skutočnosť, že výskum na účely prevencie a liečby rakoviny bol označená za jednu z piatich misií EÚ.
(4)
Ú. v.
EÚ C 341, 24.8.2021, s.
76.